
Către,




BIROUL PERMANENT AL



CAMEREI DEPUTAŢILOR
Vă înaintăm, alăturat, raportul comun asupra propunerii legislative pentru completarea alineatului (2) al articolului 28 din Legea nr.51/2006 privind serviciile comunitare de utilităţi publice, republicată transmisă Comisiei pentru industrii şi servicii şi   Comisiei pentru administraţie publică şi amenajarea teritoriului pentru dezbatere în fond, în procedură obişnuită, cu adresa nr. Plx.449/2014 din 23 septembrie 2014.
	PREŞEDINTE,
	VICEPREŞEDINTE,



	Iulian IANCU
	Laurenţiu NISTOR

r a p o r t   C O M U N
propunerii legislative pentru completarea alineatului (2) al articolului 28 din Legea nr.51/2006 privind serviciile comunitare de utilităţi publice,republicată 
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii şi Comisia pentru administraţie publică şi amenajarea teritoriului au fost sesizate spre dezbatere în fond, în procedură obişnuită,  cu propunerea legislativă   pentru completarea alineatului (2) al articolului 28 din Legea nr.51/2006 privind serviciile comunitare de utilităţi publice, republicată transmisă cu adresa nr. Plx.449 din 22 septembrie 2014, înregistrată cu nr.4c-3/291 din 23 septembrie 2014 şi, respectiv cu nr. 4c-6/319 din 23 septembrie 2014.
Senatul în calitate de primă Cameră sesizată, a respins propunerea legislativă în şedinţa din 16 septembrie 2014.

Potrivit prevederilor art.75 din Constituţia României, republicată şi ale art.92 alin (9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

La întocmirea prezentului raport comun Comisiile au avut în vedere:
· avizul favorabil al Consiliului Legislativ cu unele observaţii şi propuneri (nr.195/24.02.2014);

· avizul favorabil al Comisiei juridice, de disciplină şi imunităţi (nr.4c-11/982/30.09.2014);
· avizul negativ al Comisiei pentru buget, finanţe şi bănci (nr.4c-2/508/20.11.2014)
· avizul negativ al Comisiei pentru transporturi şi infrastructură (4c-26/142/19.11.2014)
· punctul de vedere negativ al Consiliului Concurenţei transmis cu adresa nr.3487/16.04.2014.
· punctul de vedere negativ al Guvernului transmis cu adresa nr.1271/27.06.2014
Propunerea legislativă are ca obiect de reglementare completarea alineatului (2) al articolului 28 din Legea nr.51/2006 privind serviciile comunitare de utilităţi publice, republicatăcu o nouă literă, lit.d), instituindu-se posibilitatea unităţilor administrativ-teritoriale de a înfiinţa societăţi comerciale în care să fie acţionar unic, cărora să le poată încredinţa gestiunea directă a serviciilor de utilităţi publice. 

Măsura propusă vizează şi lărgirea sferei serviciilor comunitare de utilităţi publice care vor fi aprobate ulterior de consiliile locale şi/sau judeţene prin hotărâre. Iniţiativa legislativă propune atribuirea serviciilor comunitare de utilităţi publice prin modalitatea gestiunii directe unor întreprinderi, aceasta reprezentând în fapt, o delegare a competenţelor şi responsabilităţilor autorităţilor deliberative din unitatea administrativ-teritorială. 
Potrivit art.29 din Legea nr.51/2006, delegarea competenţelor şi a responsabilităţilor unităţilor administrativ-teritoriale se realizează prin atribuirea serviciilor de utilităţi publice prin gestiune delegată entităţilor prevăzute de lege, însă numai prin licitaţie publică deschisă sau negociere directă.Spre deosebire de gestiunea delegată,gestiunea directă nu presupune atribuirea serviciilor de utilităţi publice în urma unui proces concurenţial.
Potrivit prevederilor art.61 şi art.63 din Regulamentul Camerei Deputaţilor, republicat, cu modificările şi completările ulterioare, examinarea propunerii legislative a avut loc în şedinţe separate.

Comisia pentru industrii şi servicii şi-a desfăşurat lucrările în data de 10 februarie 2015. Din numărul total de 22 membri ai Comisiei pentru industrii şi servicii au participat la şedinţă 19 deputaţi.

 Comisia pentru administraţie publică şi amenajarea teritoriului şi-a desfăşurat lucrările în data de 22 aprilie 2015. Din numărul total de 22 membri ai Comisiei pentru administraţie publică şi amenajarea teritoriului au participat la şedinţă 22 deputaţi.
La dezbateri a participat, în conformitate cu prevederile art.54 şi 55 din Regulamentul Camerei Deputaţilor, republicat, cu modificările şi completările ulterioare în calitate de invitat domnul Doru Ciocan, preşedinte al Autorităţii Naţionale de Reglementare pentru Serviciile Comunitare de Utilităţi Publice şi doamna Sirma Caraman, Secretar de Stat în cadrul Ministerului Dezvoltării şi Administraţiei Publice.
       În urma dezbaterilor şi a opiniilor exprimate, membrii celor două Comisii au hotărât, cu unanimitate de voturi respingerea propunerii legislative pentru completarea alineatului (2) al articolului 28 din Legea nr.51/2006 privind serviciile comunitare de utilităţi publice, republicată din următoarul considerent: propunerea legislativă de completare a Legii nr.51/2006 are impact negativ asupra mediului concurenţial de pe pieţele serviciilor comunitare de utilităţi publice,respectiv de pe alte pieţe ale seviciilor publice
În raport de obiectul şi conţinutul său, propunerea legislativă face parte din categoria legilor ordinare.
	PREŞEDINTE,

Iulian IANCU
	VICEPREŞEDINTE, 
Laurenţiu NISTOR


	SECRETAR,
Radu Bogdan ŢÎMPĂU
	SECRETAR, 
Radu BABUŞ




Consilier parlamentar,                                                                              
Sef serviciu,
Viorica Petraşcu                                                                                 
Sofia Chelaru
Consilier,                                                                                            Consilier parlamentar,

Raluca Roşca                                                                                            Elena Hrincescu

